ส่วนที่ 1

ข้อมูลสรุป

สรุปข้อมูลบริษัทที่ออกหลักทรัพย์

บริษัท ยูนิมิต เอนจิเนียริ่ง จำกัด (มหาชน) (“บริษัทฯ” หรือ “UEC”) ก่อตั้ง เมื่อวันที่ 21
เมษายน 2525 โดยนักธุรกิจชาวไทยกลุ่มหนึ่งและวิศวกรชาวไต้หวัน 2 ท่าน
ด้วยทุนจดทะเบียนเริ่มต้น 9 ล้านบาท โรงงานแห่งแรกตั้งอยู่บนที่ดินเช่าขนาด 3 ไร่
ที่อำเภอพระประแดง จังหวัดสมุทรปราการ
เริ่มธุรกิจด้านการสร้างประกอบถังโลหะเพื่อใช้บรรจุแก๊ส LPG ขนาด4.3 ตันหรือ 8,949
ลิตรสำหรับใช้ในโรงบรรจุแก๊ส สถานีจำหน่ายแก๊สรวมทั้งโรงงานอุตสาหกรรมที่ใช้แก๊ส LPG
เป็นเชื้อเพลิง นับเป็นผู้ผลิตถังโลหะเพื่อใช้บรรจุแก๊สรายแรกของไทย
ต่อมาได้พัฒนาผลิตภัณฑ์ทั้งขนาด รูปแบบ
เพื่อให้มีขนาดใหญ่และสามารถรองรับการใช้งานในอุตสาหกรรมต่างๆมากขึ้น เช่น
ถังติดรถบรรทุกแก๊สแอล พี จี ( LPG Lorry Tank ) ถังบรรจุแก๊สคาร์บอนไดร์ออกไซด์ ( CO₂
) ) ถังบรรจุแอมโมเนีย (NH₃ ), ถังบรรจุเคมี (Chemical Tank) เป็นต้น
นอกจากนี้ยังได้ขยายสายผลิตภัณฑ์โลหะอื่นๆ และได้ตั้งโรงงานแห่งที่สองที่อำเภอบ้านบึง จังหวัด
ชลบุรี บนที่ดินของบริษัทเมื่อปี พ.ศ. 2532 โรงงานแห่งที่สองมีการขยายอย่างต่อเนื่อง จากขนาด
23 ไร่ เป็น 47 ไร่ ตามลำดับ ในปีพ.ศ.2541
บริษัทฯได้ย้ายโรงงานที่พระประแดงไปรวมกับโรงงานบ้านบึง
โดยพระประแดงยังคงเป็นสำนักงานของบริษัทในปี พ.ศ. 2549
นอกจากนี้บริษัทฯยังได้ดำเนินการจัดซื้อที่ดินเพื่อสร้างโรงงานแห่งใหม่ขนาด 100 ไร่
บริเวณด้านหลังติดกับโรงงานปัจจุบัน เพื่อก่อสร้างโรงงานอีกแห่งหนึ่งเพื่อขยายกำลังการผลิต ณ
วันสิ้นปี 2550 โรงงานได้ก่อสร้างแล้วเสร็จ และคาดว่าจะเริ่มใช้ดำเนินการผลิตได้ในไตรมาสที่ 1
ของปี 2551

ปัจจุบันบริษัทฯดำเนินธุรกิจหลักเกี่ยวกับ ประกอบ ติดตั้ง
และขึ้นรูปผลิตภัณฑ์โลหะตามแบบของลูกค้าทั้งในประเทศและต่างประเทศ ( Made to order )
ผลิตภัณฑ์ของบริษัทฯแบ่งออกเป็น 5 ประเภทหลัก ได้แก่

1.  ภาชนะความดัน (Pressure Vessel) ได้แก่
    ภาชนะบรรจุสารเคมีที่ถูกออกแบบให้สามารถทนต่อแรงดันในกระบวนการผลิตของโรงงานอุตสาหกรรมได้
    บริษัทฯสามารถผลิตภาชนะความดันที่สามารถรับแรงดันได้สูงสุดประมาณ 250
    บาร์และใช้เหล็กที่มีความหนาไม่เกิน 125 มิลลิเมตร ตัวอย่างสารเคมี เช่น น้ำมัน
    ก๊าซปิโตรเลียมเหลว แอมโมเนีย คาร์บอนไดออกไซด์ และไนโตรเจน เป็นต้น

2.  ชิ้นส่วนเครื่องจักร (Machinery Parts) เช่น ชิ้นส่วนเครื่องปรับอุณหภูมิอากาศ (Part of
    Air Pre-heater) ชิ้นส่วนเตาเผา (Part of Incinerator) ปล่องควันไอเสียโรงงาน
    (Stack) และเสื้อพัดลม (Fan Casing) เป็นต้น

3.  โครงสร้างเหล็ก (Steel Structure)
    โดยส่วนใหญ่ใช้สำหรับในงานก่อสร้างโรงงานอุตสาหกรรมปิโตรเคมีและอุตสาหกรรมพลังงาน
    เช่น โครงสร้างเหล็กของอาคารโรงงาน โครงสร้างเหล็กรับท่อ (Pipe Bridge & Pipe
    Rack) และโครงสร้างเครนเคลื่อนที่สำหรับโรงงานอุตสาหกรรม (Traveling
    Crane)เป็นต้น

4.  ภาชนะบรรจุสารเคมี (Chemical Tank) เช่น ถังเก็บน้ำมัน เป็นต้น

5.  การติดตั้งเครื่องจักรและอุปกรณ์ (Mechanical Installation) เช่น
    การวางระบบท่อในโรงงานปิโตรเคมี การติดตั้งเครื่องจักร
    อุปกรณ์และโครงสร้างเหล็กในพื้นที่บริเวณท่าเรือ เป็นต้น

บริษัทฯ มีทุนจดทะเบียน 143 ล้านบาทแบ่งออกเป็นหุ้นสามัญจำนวน 572 ล้านหุ้น
มูลค่าที่ตราไว้หุ้นละ 0.25 บาท โดยได้เพิ่มทุนครั้งล่าสุดจาก 100 ล้านเป็น 143 ล้านบาท
เมื่อวันที่ 15-17 พฤศจิกายน 2548 และได้จดทะเบียนแปลงมูลค่าหุ้นและจำนวนหุ้น จาก
มูลค่าที่ตราไว้หุ้นละ 1 บาท จำนวน 143 ล้านหุ้นเป็น มูลค่าที่ตราไว้หุ้นละ 0.25 บาท จำนวน
572 ล้านหุ้น เมื่อวันที่ 9 พฤศจิกายน 2550

ปี 2550 บริษัทมีเหตุการณ์สำคัญๆที่น่ายินดีหลายเรื่องกล่าวคือ

ในเดือนเมษายนบริษัทดำเนินธุรกิจครบรอบ 25 ปี
บริษัทได้จัดกิจกรรมฉลองโดยการบริจาคเงินให้สถานศึกษา (โรงเรียนท้องถิ่น 4
แห่งและมหาวิทยาลัยอีก 1 แห่ง) รวม 1 ล้านบาท

ในเดือน กันยายน บริษัทฯ ได้รับเลือกให้เป็น 1 ใน 62
บริษัทจดทะเบียนในตลาดหลักทรัพย์ที่ได้เข้าร่วมในรายการ “Thailand Focus 2007 –
Platforms of Growth” ที่ร่วมกันจัดขึ้นโดย บริษัท หลักทรัพย์ภัทร จำกัด (มหาชน)
ตลาดหลักทรัพย์แห่งประเทศไทย และ Merrill Lynch

ในเดือนตุลาคม บริษัทฯ ได้รับการจัดอันดับอยู่ใน “Top 200 Best Under 1 Billion”
ประจำปีของนิตยสาร Forbes Asia สิงคโปร์ ฉบับเดือนตุลาคม 2007 ซึ่งจัดอันดับ
บริษัทจดทะเบียนขนาดเล็กและขนาดกลาง 200 บริษัทในทวีปเอเชีย และคาบสมุทรแปซิฟิก
ที่มียอดขายต่ำกว่า 1,000 ล้านเหรียญสหรัฐ
และมียอดขายและผลกำไรเติบโตอย่างต่อเนื่องมาตลอด 3 ปี

ในเดือนพฤศจิกายนบริษัทฯได้รับประกาศนียบัตรรับรองระบบบริหารคุณภาพ ISO 9001:2000
หรือQuality  Management  System Standards : ISO 9001:2000” จากLloyd’s
Register Quality Assurance Limited เมื่อวันที่ 22 พฤศจิกายน 2550
ขอบเขตของระบบบริหารคุณภาพนี้  จะครอบคลุม "การออกแบบและผลิตผลิตภัณฑ์  หม้อไอน้ำ, 
ภาชนะความดันและถังที่ไม่ใช้ความดัน  การผลิตของชิ้นส่วนเครื่องจักร  และโครงสร้างเหล็ก 
การติดตั้งเครื่องจักรและอุปกรณ์  ทั้งทำการผลิต  ณ โรงงานและการประกอบภาคสนาม"
และในเดือนเดียวกันนี้บริษัทฯได้จดทะเบียน แปลงมูลค่าที่ตราไว้ของหุ้นและจำนวนหุ้นของบริษัทฯ
จากเดิมมูลค่าที่ตราไว้หุ้นละ 1 บาท จำนวน 143,000,000 หุ้น เป็นมูลค่าที่ตราไว้หุ้นละ 0.25
บาท จำนวน 572,000,000 หุ้น ทั้งนี้เพื่อเพิ่มสภาพคล่องในตลาด
โดยจดทะเบียนแก้ไขหนังสือบริคณห์สนธิของบริษัทฯข้อ 4 เรื่องทุนจดทะเบียน วันที่ 9 พฤศจิกายน
2550 และเริ่มซื้อขายหุ้นราคาใหม่ เมื่อวันที่ 15 พฤศจิกายน 2550
นอกจากนั้นบริษัทฯยังได้ดำเนินการยื่นขอรับการส่งเสริมการลงทุนจากคณะกรรมการการส่งเสริมการลงทุน
(BOI) เมื่อวันที่ 16 พฤศจิกายน ด้วย (ได้รับอนุมัติในเดือนมกราคม 2551)

ในเดือนธันวาคม บริษัทฯ ได้รับการจัดอันดับจากนิตยสาร ASIAMONEY ฮ่องกง
ให้เป็นบริษัทจดทะเบียนไทยขนาดเล็กที่มีการจัดการยอดเยี่ยมประจำปีหรือ Asia’s best
managed companies (THAILAND SMALL-CAP CORPORATE OF THE YEAR 2007)
นอกจากนี้ ณ.วันสิ้นปีการก่อสร้างโรงงานแห่งที่ 2 บนที่ดิน 100 ไร่
ได้เสร็จสมบูรณ์พร้อมที่จะดำเนินการผลิตในไตรมาสแรกของปี 2551 ด้วย